Diari Oficial de la Generalitat Valenciana


Sumari del DOGV 4886, del 18-11-2004 (2004/11323)

RESOLUCIÓ de 29 d'octubre de 2004, de la Direcció General de Recursos Humans, per la qual es resol el concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat, convocat per Resolució de 6 d'octubre de 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4886

Data del DOGV
:   18-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11172


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 d'octubre de 2004, de la Direcció General de Recursos Humans, per la qual es resol el concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat, convocat per Resolució de 6 d'octubre de 2003. [2004/A11667]
  
Vista la resolució provisional de data 10 d'agost del 2004, del tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat, publicada en el Diari Oficial de la Generalitat Valenciana número 4.823, de 19 d'agost de 2004.
  
Atesa la Resolució de 4 d'octubre de 2004, del director general de Recursos Humans de la Conselleria de Sanitat, per la qual es requerix la documentació als aspirants que han superat el concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat.
  
Constatat que la majoria del personal que ha resultat adjudicatari en este concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, convocat per Resolució de 6 d'octubre del 2003, ha participat al seu torn en el procés extraordinari de consolidació d'ocupació per a la selecció i provisió de places de comares d'equip d'Atenció Primària dependents de la Conselleria de Sanitat, convocat per Orde de 22 de març de 2002, de la Conselleria de Sanitat (DOGV 4.225 de data 10.04.2002), a l'empara de la Llei 16/2001, de 21 de novembre.
  
En la mesura que la condició de personal estatutari fix en una mateixa categoria només es pot obtindre una vegada per mitjà de participació en processos extraordinaris o excepcionals de consolidació d'ocupació, l'adjudicació de destinació en la present resolució i l'acte voluntari de presa de possessió que atorga la condició de personal estatutari fix comporta la pèrdua de drets a l'obtenció de la condició de personal estatutari fix de la mateixa categoria en un altre procés, en este cas, convocat d'acord amb la Llei 16/2001, de 21 de novembre i per consegüent, a la participació en el procés.
  
D'acord amb el que preveu la Resolució de 6 d'octubre de 2003 (DOGV núm. 4.617, de 28.10.2003), per la qual es convoca un concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, i fent ús de les funcions atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, resolc:
  
Primer
  
Nomenar personal estatutari fix els participants que han superat el concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària amb la destinació que en l'annex I s'indica en la relació.
  
Segon
  
Declarar que han perdut els drets a la participació en el procés extraordinari de consolidació d'ocupació per a la selecció i provisió de places de comares d'equip d'Atenció Primària dependents de la Conselleria de Sanitat, convocat per Orde de 22 de març de 2002, de la Conselleria de Sanitat, els aspirants que han resultat adjudicataris de plaça en el concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària i que prenguen possessió de la plaça.
  
El personal que haja obtingut la plaça que estiguera exercint quedarà automàticament incorporat a la seua destinació, i prendrà possessió l'endemà de la publicació de la present resolució.
  
La resta de personal adjudicatari de plaça disposarà per a la presa de possessió d'un mes comptat a partir del dia següent al de la publicació de la present resolució.
  
Si algun aspirant no pren possessió de la plaça que se li haguera adjudicat en el termini indicat sense causa prou justificada, perdrà tots els drets derivats de la participació en la convocatòria.
  
La present resolució podrà ser impugnada pels interessats per mitjà de la interposició de recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar el recurs de reposició, en el termini d'un mes, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.